তিনি বলেন, সাশ্রয়ী জ্বালানি হিসেবে বিভিন্ন খাতে প্রাকৃতিক গ্যাসের চাহিদা উত্তরোত্তর বৃদ্ধি পাচ্ছে। চাহিদা বৃদ্ধির সাথে গ্যাসের উৎপাদনও বৃদ্ধি পাচ্ছে। কিন্তু গ্যাসের চাহিদা বৃদ্ধির হার গ্যাস উৎপাদন বৃদ্ধির হারের তুলনায় বেশি। বর্তমান সরকার ২০০৯ সালের জানুয়ারি মাসে দায়িত্ব গ্রহণের সময় গ্যাসের গড় উৎপাদন ছিল দৈনিক ১ হাজার ৭৪৪ মিলিয়ন ঘনফুট, বর্তমানে তা বৃদ্ধি পেয়ে দৈনিক ২ হাজার ৭৪০ মিলিয়ন ঘনফুটে দাঁড়িয়েছে।